text: Fríggjadagin var hátíðarhald í Kvívíkar skúla í sambandi við, at skúlin er ein av fyrstu skúlunum í Føroyum, ið arbeiðir við trivnaðarátakinum Betri vinir, sum Nám skipar fyri í samstarvi við Barnabata, Lærarafelagið og Undirvísingarstýrið.
text: #000002
text: Endamálið við trivnaðarátakinum er at royna og eftirmeta føroyska tilfarið Betri vinir til grunddeild, sum er ment við tí fyri eyga at styrkja trivnaðin og menna ein góðan felagsskap í skúlanum.
text: #000003
text: Veitsluhýrurin var góður og børnini hugnaðu sær saman. Frank Muller, varaborgarstjóri, kom á vitjan og helt eina røðu fyri næmingunum og lærarunum. Næmingarnir í grunddeild runnu Vinarenning rundan um vøllin og Bamsan vitjaði saman við lokalu ítrottarfyrimyndini, Jónas Isaksen, sum handaði heiðursmerki til røsku næmingarnar. Spæliliðið og miðdeildin stóðu fyri at pynta, skipa spøl á vøllinum og dans í miðrók, og bjóða poppkorn og sunkist til allan skúlan.
text: #000004